Y gwahaniaeth rhwng diwygiadau o "Powys" - Wicipedia\nY gwahaniaeth rhwng diwygiadau o "Powys"\nDiwygiad 21:19, 26 Chwefror 2019\nYchwanegwyd 18 beit , 2 flynedd yn ôl\nDiwygiad 08:29, 2 Awst 2018 (golygu)\nB (Golygu cyffredinol (manion), replaced: annibynol → annibynnol using AWB)\nDiwygiad 21:19, 26 Chwefror 2019 (golygu) (dadwneud)\n:''Mae'r erthygl yma am sir Powys. Am yr hen deyrnas ganoloesol gweler [[Teyrnas Powys]].''\n[[Sir]] yn nwyrain [[canolbarth Cymru]] sy'n ymestyn ar hyd y gororau yw '''Powys''', a'r sir gyda'r arwynebedd mwyaf yng Nghymru: 5,179 km2km² (2,000 mi sg). Cafodd ei henwi ar ôl teyrnas ganoloesol [[Teyrnas Powys|Powys]]. Mae'n cynnwys tiriogaeth hen siroedd [[Maldwyn]], [[Maesyfed]] a [[Brycheiniog]]. Mae'n ardal wledig sy'n cynnwys sawl tref farchnad hanesyddol fel [[Machynlleth]], [[Llanfair-ym-Muallt]] a'r [[Trallwng]]. [[Y Drenewydd]] yw canolfan weinyddol y sir, lle ceir prif swyddfeydd yr awdurdod lleol, [[Cyngor Sir Powys]]. Yn 2011 roedd y boblogaeth yn 132,200.\nYng Nghyfrifiad 2001 roedd 21% o'r boblogaeth yn siarad [[Cymraeg]].<ref>Bwrdd yr Iaith, (disbanded 2012), [https://www.webarchive.org.uk/wayback/archive/20120330013353/http://www.byig-wlb.org.uk/english/publications/pages/publicationitem.aspx?puburl=%2fenglish%2fpublications%2fpublications%2f332.doc Dalen a archifwyd, 30 Mawrth 2012]</ref>\nMae Powys yn rhanbarth mawr -– yn chwarter arwynebedd Cymru, ac yn ymestyn o fynyddoedd [[Y Berwyn]] yn y gogledd i fynyddoedd [[Bannau Brycheiniog]] yn y de. Yn y gorllewin ceir brynia'r [[Elenydd]], tarddle'r afonydd [[Afon Hafren|Hafren]] a [[Afon Gwy|Gwy]].\nDaw enw'r sir cyfredol o hen ardal weinyddol Gymreig, sef [[Teyrnas Powys]]. Gwêl yr hanesydd y Dr [[John Davies (hanesydd)|John Davies]] gysylltiad rhwng y gair [[Lladin]] ''pagus'' â'r ardal honno yng nghanolbarth Cymru, "Powys". Dywed: "Mae'n debygol bod perthynas rhwng y gair ''pagus'' a'r enw "Powys"; maent yn gytras felly â'r gair "[[pagan]]". Credir mai cnewyllyn teyrnas Powys oedd ''pagus'' neu gefn gwlad teyrnas y [[Cornovii]] ac i Bowys ehangu i gynnwys y diriogaeth honno...".<ref>John Davies, ''Hanes Cymru'' (Llyfrau Penguin, 1990), tudalen 52.</ref>\n[[Delwedd:Christ Church, Welshpool. Carved Pew end with Powis arms and crest.jpg|bawd|200px|Sedd yn Eglwys Crist, y Trallwng, gydag arfbais Powys.]]\n===Cynhanes ac Oes y Celtiaid===\nRoedd Teyrnas Powys yn y [[6g]] yn cynnwys dau dreuan o'r hyn a elwir yn Bowys heddiw -– y ddau dreuan mwyaf gogleddol, ynghyd â'r rhan fwyaf o [[Swydd Amwythig]]. Daeth i ben pan gafodd ei uno gyda [[Teyrnas Gwynedd|Theyrnas Gwynedd]] dan arweiniad [[Llywelyn ap Gruffudd]] (c. 1223 – 11 Rhagfyr 1282). Ceir 60 o lannoedd ym Mhowys -– llefydd sy'n cychwyn gyda '"Llan'", sy'n dangos fod yma gryn weithgarwch crefyddol yn y 6ed a'r 7ed ganrif.\nOnd ceir olion [[bod dynol|pobl]] ganrifoedd cyn hyn: gwyddys hyn oherwydd fod arfau [[callestr]] o [[Oes Ganol y Cerrig]] (y mesolythig) wedi'i ganfod yma. Yr hyn sy'n allweddol i'n dealltwriaeth o olion cynhanes (ac wedi hynny) Powys yw fod ynddi dair prif afon, tri dyffryn a thri mynedfa -– a thrwyddynt y deuai pobl i'r ardal. Mae'r rhostiroedd i'r de o [[Afon Wysg]] yn debyg iawn i diroedd gogledd Morgannwg, a thrwyddynt hwy y cysylltwyd de Powys gyda Dyffryn Morgannwg a'r [[Môr Hafren]]. Yng nghanol y sir, mae dyffrynoedd yr Wysg ac [[Dyffryn Afon Gwy|Afon Gwy]] hefyd yn fynedfa ac yn ffyrdd tramwy naturiol i'r ardal, a thrwyddynt hwy y daeth y bobl a'r diwylliant Celtaidd a gododd gloddfeydd nodedig [[Talgarth]]. Ychydig i'r gogledd ceir y trydydd mynedfa i Bowys: dyffryn [[Afon Hafren]], gyda'i diroedd ffrwythlon, cyfoethog.\nCeir dros 1130 o siambrau claddu o wahanol fathau ym Mhowys, yn dyddio o 4,000CC i 1000CC, gyda'r rhan fwyaf ohonynt yn perthyn i'r [[Oes Efydd]].<ref>[http://www.cpat.org.uk/projects/longer/pfr/pfr.htm Clwyd-Powys Archaeological Trust: ''Introducing Prehistoric burial and ritual sites.''] Adalwyd 18 Mawrth 2018</ref> Mae 339 ohonynt wedi eu cofrestru fel [[henebion cofrestredig]]. Saif yma, fel cerfluniau o'r Oes Efydd 275 o [[maen hir|feini hirion]], gyda 92 wedi'u cofrestru. Mae yma hefyd 90 o [[bryngaer|fryngaerau]] o [[Oes yr Haearn]] a 54 lloc (tir caeedig) ac aneddiadau. Yn Nhalgarth, o fewn ardal o tua dwy filltir sgwar, ceir 16 siambr claddu o [[Oes Ganol y Cerrig]] (y mesolythig) a ystyrir yn nodedig iawn. Siambrau hirion yw'r rhan fwyaf, gyda cherrig anferthol yn eu gorchuddio fel nenfydau; mae eu cynlluniau mewnol yn hynod o gymhleth ac yn arwydd fod yma bobl soffistigedig iawn, amaethwyr cynnar gyda defodau claddu arbennig. Canfuwyd yr offeryn cerdd hynaf yng Nghymru ym [[Penywyrlod|Mhenywyrlod]], Talgarth a ddyddiwyd i c. 4000 BC; darganfuwyd y siambr gan ffermwr lleol a'r offeryn cerdd ym Mehefin 1972. Ceir siambrau tebyg ym Morgannwg ac yn y Cotswolds a gelwir y math hwn yn [[Beddrodau Hafren-Cotswold|Feddrodau Hafren-Cotswold]].\nY neuadd fawr garreg fwyaf ym Mhowys yw [[Tretŵr]] a oedd yn eiddo i [[William ap Thomas]] a'i deulu; ef hefyd oedd perchennog [[Castell Rhaglan]] yng Ngwent. Ymhlith y neuaddau eraill mae: [[Porthaml]] ([[Talgarth]]) c. 1460, yr Hen Ficerdy ([[y Clas-ar-Wy]]) c. 1400.\nCeir sawl tŷ ffrâm nenfforch (''cruck framed houses'') ym Mhowys, sef dull o dorri coeden ar i lawr (yn fertig) -– coeden gyda thro ynddi - – er mwyn furfio ffrâm yr adeilad; roedd hyn yn hynod o boblogaidd yn y 15g a'r [[16g]]. Ceir nifer ohonynt drwy Bowys: yn Sir Frycheiniog ceir dros 25, Sir Drefaldwyn 100 a Sir Faesyfed dros 50. Y tŷ ffrâm nenfforch mwyaf ym Mhowys yw Tŷ Mawr ([[Newchurch, Powys]]; 25 tr) ac ymhlith y goreuon mae: Bryndraenog ([[Bugeildy]]; 19 tr), a cheir sawl [[ysgubor]] ar y ffurf hwn yn Maestorglwydd Ganol ([[Llanigon]]), Hen Rydycarw ([[Trefeglwys]]).\nWrth i'r ffasiwn o godi tai ffrâm nenfforch ddirwyn i ben tua diwedd y 16g, dechreuwyd codi tai ffrâm bren: [[Bryndraenog]], [[Gwernfyda]], [[Llanllugan]] a [[Ciliau]] ([[Llandeilo Graban]]). Codwyd tai hir ledled Cymru i gysgodi pobl ac anifeiliaid dan yr un to; mae Tŷ Mawr ([[Llanfihangel Nant Melan]]) yn esiampl gwerth chweil, ac felly hefyd Cileos ([[Penybontfawr]]) a Hepste Fawr ([[Ystradfellte]]), gyda drws yn cysylltu'r ddwy ran wedi goroesi'r canrifoedd.\n====Cestyll a hynafiaethau eraill====\nCyn hynny cafwyd nifer o [[Castell mwnt a beili|gestyll mwnt a beili]] wrth i'r Normaniaid geisio cipio tir oddi wrth y Cymry brodorol.\nTyrau petrual oedd cestyll carreg y 12g, gan gynnwys [[Castell Powys]] neu weithiau 'Gastell Coch' (ger [[y Trallwng]]) a chestyll [[y Gelli Gandryll]] a [[Castell Dinas Brân|Chastell Dinas Brân]]. Erbyn 1220 gwelwyd tyrau crwn: [[Bronllys]], Tretŵr a [[Castell Cwm Camlais|Chastell Cwm Camlais]] - un o gestyll [[Llywelyn ap Gruffudd]]. Yn dilyn gwaith cloddio yng [[Castell Trefaldwyn|Nghastell Trefaldwyn]], cafwyd tystiolaeth fod yno borth deudwr (porth a wnaed drwy uno dau dŵr) - y cyntaf o'i fath i'w adeiladu yng Nghymru.▼\n▲Tyrau petrual oedd cestyll carreg y 12g, gan gynnwys [[Castell Powys]] neu weithiau '"Gastell Coch'" (ger [[y Trallwng]]) a chestyll [[y Gelli Gandryll]] a [[Castell Dinas Brân|Chastell Dinas Brân]]. Erbyn 1220 gwelwyd tyrau crwn: [[Bronllys]], Tretŵr a [[Castell Cwm Camlais|Chastell Cwm Camlais]] -– un o gestyll [[Llywelyn ap Gruffudd]]. Yn dilyn gwaith cloddio yng [[Castell Trefaldwyn|Nghastell Trefaldwyn]], cafwyd tystiolaeth fod yno borth deudwr (porth a wnaed drwy uno dau dŵr) -– y cyntaf o'i fath i'w adeiladu yng Nghymru.\nDoedd dim gwahaniaethau mawr rhwng cestyll Cymreig a'r rhai a godwyd gan y goresgynwyr Seisnig, fel rheol, ond weithiau, cododd y Tywysogion Cymreig gestyll siâp 'D' ee Castell Coch ac [[Ystradfellte]] (yn y [[Fforest Fawr]]) a Chastell Powys, a godwyd gan [[Gruffudd ap Gwenwynwyn]] c. 1280, ac sydd wedi goroesi'r canrifoedd.▼\n▲Doedd dim gwahaniaethau mawr rhwng cestyll Cymreig a'r rhai a godwyd gan y goresgynwyr Seisnig, fel rheol, ond weithiau, cododd y Tywysogion Cymreig gestyll siâp '"D'" ee Castell Coch ac [[Ystradfellte]] (yn y [[Fforest Fawr]]) a Chastell Powys, a godwyd gan [[Gruffudd ap Gwenwynwyn]] c. 1280, ac sydd wedi goroesi'r canrifoedd.\nYn 1277 y cychwynwodd [[Edward I, brenin Lloegr]] ar y gwaith o godi ei unig gastell ym Mhowys, a hynny ym [[Buellt|Muellt]]. Wedi llofruddio Llywelyn ar [[11 Rhagfyr]] 1282, codwyd waliau i amddiffyn nifer o drefi, gan gynnwys: [[Tref-y-clawdd]] (fel yr awgryma'r enw!), [[Maesyfed (pentref)|Maesyfed]], [[Llanandras]] a [[Rhaeadr Gwy]].\n====Eglwysi a henebion crefyddol eraill====\nMae'r rhan fwyaf o'r eglwysi mewn llannau crwn, ar gopa bryn neu ar lan afon, ac mae'r tri ffactor hyn yn dangos eu bod yn perthyn i gyfnod cyn-Gristnogaeth. O'r 10g i'r 12g, trodd y mynachlogydd yn glasau, gyda phob eglwys yn cyfrannu tuag atynt a phob un yn cynnwys abad, offeiriad a chanon. Parhaodd y rhain yn eitha annibynnol hyd nes iddynt gael eu hymgorffori o fewn [[yr Eglwys Gatholig]]. Roedd 7 clas ym Mhowys: [[Llandinam]], [[Llangurig]], [[Meifod]], [[y Clas-ar-Wy]], [[Glascwm]], [[Sant Harmon]] a [[Llanddew]].\nMae'r eglwysi'r Oesoedd Canol yn gymysgedd o bensaerniaeth!.\n*[[Abaty Cwm Hir]]\nWedi dod o "https://cy.wikipedia.org/wiki/Arbennig:MobileDiff/7558552"


Urddo'r Athro Richard Catlow yn farchog - Newyddion - Prifysgol Caerdydd\nUrddo'r Athro Richard Catlow yn farchog\nCemegydd blaenllaw'n cael ei gydnabod am ei gyfraniad 'rhyfeddol' i ymchwil wyddonol.\nCaiff yr Athro Richard Catlow ei urddo’n farchog yn Anrhydeddau Pen-blwydd y Frenhines am ei gyfraniadau 'rhyfeddol' ac 'uchel eu heffaith' i ymchwil wyddonol.\nMae'r Athro Catlow, sy'n Athro Cemeg Catalytig a Chyfrifiadurol yn y Brifysgol, yn cael ei gydnabod am ddatblygu dulliau sydd wedi dod yn safonol ar draws y gwyddorau cemegol yn ogystal ag ymrwymiad drwy gydol ei yrfa i arweinyddiaeth effeithiol ar lefel prifysgol, cenedlaethol a byd-eang.\nWrth dderbyn yr anrhydedd, dywedodd yr Athro Catlow: "Rwyf i'n falch iawn i dderbyn yr anrhydedd hwn yn bersonol a hefyd am y gydnabyddiaeth mae'n ei rhoi i rôl allweddol gwyddoniaeth ac ymchwil wyddonol."\nMae ymchwil yr Athro Catlow'n canolbwyntio ar ddatblygu a chymhwyso modelau cyfrifiadurol i gemeg cyflwr soled a deunyddiau.\nMae ei waith wedi cynnig cipolwg ar ddulliau catalyddion diwydiannol mewn cemeg strwythurol a mwynoleg ac a gaiff eu defnyddio'n rheolaidd bellach ar draws y diwydiant.\nGraddiodd yr Athro Catlow gyda BA mewn Cemeg o Brifysgol Rhydychen yn 1970 cyn sicrhau PhD mewn Cemeg o'r un sefydliad yn 1973, lle ymgymerodd â’i waith yn Labordai Ynni Atomig y DU yn Harwell, Swydd Rhydychen.\nDechreuodd ei berthynas hir gyda Choleg Prifysgol Llundain yn 1976 pan ddaeth yn Ddarlithydd Prifysgol mewn Cemeg, ac yn ddiweddarach yn Bennaeth yr Adran Cemeg a Deon y Gyfadran Mathemateg a Gwyddorau Ffisegol yn 2007.\nMae hefyd wedi dal swyddi yn y Sefydliad Brenhinol, lle'r oedd yn gyfranogwr gweithredol yn ehangu apêl gwyddoniaeth i'r cyhoedd, yn ogystal â Phrifysgol Keele a Labordy Daresbury.\nYmunodd yr Athro Catlow â Phrifysgol Caerdydd yn 2015 gan ymuno â chydweithwyr hirsefydlog yn Sefydliad Catalysis Caerdydd.\nYn 2013, cydsefydlodd yr Athro Catlow Ganolfan Catalysis y DU yn Harwell, ochr yn ochr â'r Athro Graham Hutchings o'r Brifysgol, sydd ers hynny wedi dod â gwyddonwyr catalytig at ei gilydd o dros 40 o sefydliadau a diwydiannau cyfranogol i ymdrin â phroblemau yn y byd go iawn.\nEtholwyd yr Athro Catlow yn Gymrawd y Gymdeithas Frenhinol (FRS) yn 2004 ac ers 2016 mae wedi gwasanaethu fel Ysgrifennydd Tramor ac Is-Lywydd y sefydliad, gan gynnal proffil uchel ar gyfer gwyddoniaeth y DU yn fyd-eang.\nMae wedi bod yn arbennig o gryf ei gefnogaeth i feithrin gallu yn y byd sy'n datblygu, yn enwedig Affrica Is-Sahara, a chydlynodd un o raglenni cyntaf y Gymdeithas Frenhinol yn Ne Affrica. Bu'n ymwneud hefyd â rhaglenni dilynol yn Ghana, Botswana a Namibia.\nMeddai’r Is-Ganghellor, yr Athro Colin Riordan: "Hoffwn estyn fy llongyfarchiadau cynhesaf i'r Athro Catlow ar dderbyn yr anrhydedd sylweddol hwn.\n"Mae'n arbennig o braf gweld gwaith arloesol yr Athro Catlow yn cael ei gydnabod ochr yn ochr â'i ymrwymiad hirsefydlog i ddatblygu gwybodaeth wyddonol yma yn y DU ac ar draws y byd.\n"Ynghyd â chydweithwyr yma ym Mhrifysgol Caerdydd mae wedi creu rhwydwaith o wyddonwyr nodedig ac arbenigwyr diwydiant sydd ar y blaen gydag ymchwil arloesol mewn catalysis a chymhwyso'r wybodaeth hon i ymdrin â phroblemau sy'n ein hwynebu ni yn y byd go iawn heddiw."


Peiriannau Llenwi Hylif NPACK, Llenwyr Hylif Botel, Offer Potelu Hylif\nPeiriant Llenwi Cynnyrch Cartrefi\nPeiriant Glanhau Poteli\nUnscrambler a Chludydd Potel\nMae ein dyluniad peiriant yn dechnoleg uchel, addaswch gyda thechnoleg Ewrop, America a Taiwan Mae ein cydrannau peiriant yn dod o frand rhyngwladol enwog yn wreiddiol, yn hoffi AirTAC, panasonic,…\nHyfforddiant: Rydym yn cynnig system hyfforddi peiriannau, gall y cwsmer ddewis hyfforddiant yn ein ffatri neu mewn gweithdy cwsmeriaid. Y diwrnodau hyfforddi arferol yw 3-5 diwrnod.…\nGwledydd 60+, Dewis Cwsmeriaid 1000+ Mae ein cynnyrch yn cael ei allforio i lawer o wledydd ac ardaloedd, megis Korea, Pacistan, Gwlad Thai, Japan, Denmarc, Rwsia, De Affrica, Nigeria, UDA, Awstralia,…\nP'un a oes angen i chi becynnu bwydydd ffres neu wedi'u rhewi, mae gan Npack y peiriant llenwi bwyd sydd ei angen arnoch chi. Ein hamrywiaeth o atebion pecynnu yw ...\nRydym yn cyflenwi datrysiadau pecynnu ar gyfer cemegolion ar ffurf powdr a hylif. P'un a oes angen peiriant llenwi cemegol arnoch chi sydd wedi'i gynllunio i ...\nGall anghenion pecynnu cosmetig amrywio'n fawr felly rydym yn cynnig sawl datrysiad pecynnu ar gyfer hylifau, pastau a phowdrau. Byddwn yn cyflenwi'r cosmetig perffaith ...\nNi waeth pa mor dda yw'ch cynnyrch, ni fydd yn gweithio'n dda os ydych chi'n defnyddio'r peiriant llenwi fferyllol neu'r deunyddiau pecynnu anghywir. Npack ...\nPan fyddwch chi'n potelu Cynhyrchion Glanhau Cartrefi mae yna sawl math o beiriannau llenwi y gallwch chi eu dewis. Dylunio ac adeiladu llenwad ...\nMewn unrhyw linell becynnu hylif, mae cael peiriannau cap dibynadwy yn hanfodol. Mae'r peiriannau hyn yn sicrhau ar ôl i'r poteli fynd trwy'r llenwr cynhwysydd ...\nAdborth Cwsmer NPACK Indonesia\nAdborth Cwsmer NPACK Korea\nProffesiynol mewn Datrysiad Pecynnu Un Stop Hylif\nCyfeiriad: East Plant, No.2009 Xupan Road, tref Xuhang, ardal Jiading, Shanghai, 201808, China.


dotCYM | Pam dotCYM?\nYmgyrchu dros barth rhyngrwyd .cym Cylchlythyr\nPam dotCYM? Oherwydd bod yr iaith Gymraeg a’r diwylliant Gymraeg yn gymuned y credwn ni y dylai cael ei chydnabod a’i dyrchafu drwy gael ei Parth Lefel Uchaf noddedig (sponsored Top Level Domain - PLU) ar y Rhyngrwyd. Gyda PLU noddedig .cym byddai’r cyrff, cwmnïau a’r bobl hynny sydd am fynegi eu hunain yn yr iaith Gymraeg neu/ac am hyrwyddo diwylliant Gymraeg yn gallu cofrestri a chael eu hadnabod yn glir.\nBydd PLU .cym yn chwarae rôl strategol hollol allweddol yn dilysu iaith a diwylliant Cymraeg mewn oes o globaleiddio cynyddol. Bydd yn hwyluso cyfleoedd i unigolion a grwpiau sydd am fod yn rhan o’r gymuned ac uniaethu a grwpiau eraill ar draws y byd. Bydd llwyddiant ymgyrch dotCYM yn uno cymunedau Cymraeg eu hiaith ar draws Cymru, y Deyrnas Unedig a gweddill y byd. Mae yno gymunedau Cymraeg hanesyddol yn Ne a Gogledd America ac Awstralia.\nBydd llwyddiant dotCYM yn cadarnhau fod y We Fyd Eang yn wir gyfrwng rhyngwladol ac amlieithog. Bydd hefyd yn chwarae rhan ganolog fel sbardun ar gyfer cynyddu’r defnydd o’r Gymraeg ar y we ac fel iaith fodern. Mae cost gymharol rad y we o’i chymharu â chyfryngau eraill megis print a theledu yn ei wneud yn gyfrwng deniadol iawn ar gyfer cymunedau ieithyddol llai fel y Gymraeg ac yn emancipator i’r iaith.\nMae rhannau mawr o’r meddalwedd open office, megis Open Office, eisoes ar gael yn y Gymraeg. Mae’r system Linux ar gael yn Gymraeg ac mae gwaith ar y gweill i greu fersiwn Gymraeg o’r Mac OS X. Yn dilyn trafodaethau gyda Bwrdd yr Iaith Gymraeg mae Microsoft Windows a Microsoft Office ar gael nawr yn y Gymraeg. Mae Google hefyd yn cynnig gwasanaeth Cymraeg.\nY cam nesaf felly yw PLU I’r iaith Gymraeg. Mae cwmnïau mawrion fel Microsoft a Google eisoes wedi deall y budd o gynnig gwasanaeth yn y Gymraeg ac mewn ieithoedd eraill o ddewis miliynau o siaradwyr ieithoedd nad yw’n perthyn i’r ieithoedd mawrion. Mae felly’n hanfodol bwysig fod cyrff sy’n rhedeg y We yn bachu’r cyfle i gefnogi ieithoedd a chymunedau megis y Gymraeg.\nNid yw Cymru’n wlad annibynnol, ond mae gan y Gymraeg fwy o siaradwyr nag ieithoedd nifer o wledydd Ewropeaidd sydd â pharth gwlad, megis Islandeg (290,000 siaradwyr) a Ffoareg (70,000). Er bod y we yn wreiddiol, ac i raddau helaeth yn dal i fod, yn gyfrwng Saesneg ei hiaith, mae’r we yn camu i gyfnod cynhyrfus o ddemocrateiddio ieithyddol, proses mae’r Gymraeg yn adlewyrchiad ohono.\nYn ôl ymchwil a gynhaliwyd yn 2002 y Gymraeg yw’r 42fed iaith fwyaf ysgfrifenedig ar y we a’r mwyaf ysgrifenedig ar y Wicipedia rhyngwladol, yn uwch felly na nifer o ieithoedd gwladwriaethol megis Macadoneg, Latfieg, Tagalog a Tamil. Mae yna nifer o flogiau Cymraeg, fforymau trafod a gwasanaeth e-bostio Cymraeg.\nMae’r gymuned Gymraeg ei hiaith wedi gweld ei hun erioed fel cymuned lle mae’r gair yn bwysig. Mae datblygiad yr iaith wedi body yn destun ysbrydoliaeth. Rho’r We Fyd Eang gyfle i’r gymuned Gymraeg creu lle a statws i’w hun y mae eisoes yn ei fwynhau i raddau ar y caeau chwarae rhyngwladol ac i raddau cynyddol ym maes gwleidyddiaeth.\nManteision parth lefel-uchaf .cym ar gyfer y gymuned Gymreig. (pdf)\nMae’r Rhyngrwyd yn rhwydwaith cyfathrebu sy’n cysylltu miliynau o sustemau cyfrifiadurol trwy’r byd. Fel y caiff pob car ei adnabod gan ei darian trwydded a’i rif, caiff holl gyfrifiaduron y rhyngrwyd eu hadnabod gan rif/enw penodol. Rhaid i’r rhif/enw hwn gael ei lunio yn dilyn rheoliadau’r rhyngrwyd, neu Internet Protocol (IP).\nPam felly bod ‘na .org, .com, .cat ond dim .cym?\nOherwydd bod yna gorff sy’n rheoli, trefnu a chreu Parthau Lefel Uchaf (PLU, neu Top Level Domains) newydd. Mae .com neu .uk yn Barthau Lefel Uchaf.\nEnw’r corff hwn yw’r Internet Corporation for Assigned Names and Numbers (ICANN). Mae’n rheoli Sustem Enwau Parthau (DNS, neu Domain Name System) ac yn dynodi PLUau newydd ac yn gosod y safonau sy’n sail i’r holl we.\nSut gafodd hyn ei wneud tan nawr?\nYn gyntaf, rhaid gwahaniaethu rhwng dau fath o PLU (TLD):\nY PLU-cg (neu yn Saesneg, y cc-TLD)\nCodau gwlad (country codes) yw’r PLU hwn.\nMae’r parthau yma’n cynnwys dwy lythyren, e.e., .uk, .fr, .es\nMae’r parthau yma’n (heblaw am rai eithriadau) yn cyd-fynd â rhestr godau gwlad ISO-3166 a gyhoeddir gan ISO (International Standards Organisation), sef y safon rhyngwladol a dderbynnir yn gyffredinol. Dywed ICANN yn glir nad eu penderfyniad hwy yw beth sydd, a beth nad yw, yn wlad (neu efallai’n fwy cywir, gwladwriaeth). Os yw tiriogaeth am ei pharth ei hun yna’n rhaid ei bod wedi ei chynnwys ar restr ryngwladol ISO-3166. Dywed ISO na allant gynnwys Cymru yn ISO-3166-1 gan nad yw Cymru’n cyrraedd y meini prawf a osodwyd gan y Cenhedloedd Unedig i’w chydnabod yn wladwriaeth annibynnol.\nMae’r codau a ddefnyddir gan ICANN bellach wedi tyfu i fwrdd o’r canllaw ISO 3166-1 er y cedwir at godau a gyflwynwyd yn gynharach o dan reolau eraill hefyd. Er enghraifft, gwelir nad yw ‘uk’ (a ddefnyddir gan y rhan fwyaf o gyfeiriadau yn y Deyrnas Gyfunol) yn god swyddogol yn ôl rhestr ISO 3166-1, ac mai’r cod priodol ar gyfer y wladwriaeth yno yw ‘gb’.\nFelly mae cgPLUau yn cael eu defnyddio er nad ydynt ar restr cod dwy lythyren ISO-3166-1 sef, ‘ac’ (Ynys Ascension yng nghanol Môr Iwerydd), ‘gg’ (Guernsey), ‘im’ (Ynys Manaw), ‘je’ (Jersey), ’su’ (yr Undeb Sofietaidd), ‘tp’ (Dwyrain Timor), ‘uk’ (Y Deyrnas Unedig) ‘yu’ (Iwgoslafia).\nMae’r sefyllfa o ran parthau’r rhyngrwyd yn y Deyrnas Unedig yn ddryslyd iawn. Nid yw Jersey, Guernsey nag Ynys Manaw ar restr ISO-3166-1 ond mae ganddynt barthau, ac mae’r DU wedi ei rhestru fel ‘gb’ yn ISO-3166-1, er taw ‘uk’ sy’n ymddangos mewn cyfeiriadau gwefannau.\nMae gan rai ardaloedd hefyd eu cgPLU er nad ydynt yn wladwriaethau annibynnol nac hyd yn oed yn wledydd: Antarctica a’r Undeb Ewropeaidd. Ceir hefyd sawl ynys fechan, megis Pitcairn, ‘pn’, sydd â phoblogaeth o 8. Mae rhai o’r rhain yn dod o dan awdurdod Awstralia a Seland Newydd ond mae ganddynt, serch hynny, eu cod ISO-3166 a’u DNS.\nNid ydym felly wedi rhoi’r ffidil yn y to o gael cgPLU i Gymru ond yn y tymor byr mae parth generig .’cym’ yn llawer mwy realistig.\nPLU generig (generic TLD)\nMae Parthau Lefel Uchaf generig yn cynnwys tair neu fwy o lythrennau a hyd yn hyn ceir tri math:\n1. Parthau Lefeul Uchel hanesyddol, ers geni’r Rhyngrwyd\nMae yna 7 ohonynt a’r rhain oedd y cyntaf i’w creu:\n.com: Yn wreiddiol ar gyfer cwmnïau ac e-fasnach. Bellach nid oes rheolaeth drosto a gellir ei ystyried yn barth defnydd rhydd. .net: Yn wreiddiol gwelwyd hwn fel parth ar gyfer darparwyr gwasanaeth arlein a gwasanaethau rhwydwaith, ond gydag amser cafwyd ei rheoli’n llai fanwl a daeth yn barth agored. .org: Yn wreiddiol ar gyfer sefydliadau (organisations). Bellach, nid oes rheolaeth arno a gellir ei ystyried yn barth rhydd. .edu: Yn wreiddiol ar gyfer prifysgolion a’r byd addysgol. Yn gyfredol, fe’i cedwir yn unigswydd ar gyfer defnydd addysgol. .gov: Yn wreiddiol ar gyfer defnydd llywodraeth (government). Yn gyfredol fe’i defnyddir yn unigswydd gan lywodraeth Unol Daleithiau America. .mil: Yn wreiddiol ar gyfer defnydd milwrol. Yn gyfredol fe’i ddenfyddir yn unigswydd gan luoedd arfog UDA. .int: Yn wreiddiol ar gyfer endidau rhyngwladol. Yn gyfredol fe’i defnyddir gan yr Undeb Ewropeaidd a rhai sefydliadau rhyngwladol eraill. 2. PLU heb nawdd, ers 2000. (Non-sponsored TLD)\nParthau yw’r rhain nad ydynt wedi eu cefnogi gan gymuned benodol sy’n mynnu arolygu eu defnydd yn agos iawn.\nGweithreda’r parthau hyn o dan bolisïau a sefydlwyd gan y gymuned ryngrwyd fyd-eang, yn uniongyrchol drwy ICANN.\nY parthau hyn yw:\n.biz: Ar gyfer cwmniau (o’r gair business). Yn gyfredol nid oes reolaeth a gellir ei ystyried yn barth defnydd rhydd.\n.info: Fel estyniad o .net mae’n barth ar gyfer defnydd rhydd llwyr.\n.name: Parth ar gyfer unigolion neu gyrff cyfreithlon sydd am gofrestru eu henwau a’u cyfenwau.\n.pro: Ar gyfer proffesiynnau proffesiynnol (cyfreithwyr, doctoriaid etc).\n.mobi: Ar gyfer darparu mynediad i’r rhyngrwyd trwy declynau symudol\n3. PLU noddedig, ers 2000. (Sponsored TLD)\nMae’r rhain yn barthau egsgliwsif sydd wedi eu cefnogi gan gymuned o ryw fath sy’n penderfynu a all unigoyn neu endid gyfreithiol gofrestru eu parth, eu weithredu ac a ydynt yn perthyn i’r gymuned honno ai peidio.\nMae yno noddwr sy’n cynrychioli’r gymuned. Rhoir y cyfrifoldeb ar y noddwr i ddatblygu a gweinyddu polisïau ar gyfer rheoli’r parth.\nY parthau PLU-n (s-TLD) yma yw:\n.aero: Ar gyfer y diwydiant aeronawtaidd\n.coop: Ar gyfer cyrff cydweithredol\n.museum: Ar gyfer amgueddfeydd\n.cat: ar gyfer y gymuned ieithyddol a diwylliannol Gatalanaidd\nRydym yn ymgyrchu ar gyfer PLU-n (s-TLD) ar gyfer y gymuned ieithyddol a diwylliannol Gymraeg, .cym.


Brexit digytundeb yn bygwth difetha diwydiant cig oen yng Nghymru – Golwg360\nBrexit digytundeb yn bygwth difetha diwydiant cig oen yng Nghymru\nUndeb Amaethwyr Cymru wedi dweud y byddai gadael yr Undeb Ewropeaidd heb gytundeb yn “drychinebus” i’r diwydiant.\nWrth i’r trafodaethau barhau, mae’r gofid ynglŷn ag effeithiau posib Brexit digytundeb ar y farchnad cig oen yng Nghymru yn dwysáu.\nMae traean o gig oen y wlad yn cael ei allforio’n flynyddol, gydag 90% o hynny’n cael ei allforio i’r Undeb Ewropeaidd.\nYn ôl rhai ffermwyr mynydd yn ardal Eryri, byddai cael eu cau allan o farchnad sengl fwyaf y byd yn drychinebus i’w dyfodol.\nEr hynny, mae rhai o’r farn bod amaethyddiaeth yn cael ei ddefnyddio fel “pawn” yn y ddadl – a’u bod yn teimlo’n hyderus y bydd cytundeb yn cael ei gyrraedd yn y pendraw.\n“Byth yn meddwl byddai hyn yn digwydd”\n“Mae o’n dorcalonnus,” meddai Gareth Wyn Jones, sy’n ffermio yn Nhyn Llwyfan ar fynyddoedd y Carneddau.\n“Mae’r tariff maen nhw’n sôn am – 60% ar gig oen a 30% ar gig eidion – ‘sa hynny’n lladd y job.”\nEr iddo ddweud bod mudiadau fel Hybu Cig Cymru yn chwilio am farchnadoedd eraill, dywedodd fod ansicrwydd y sefyllfa yn gwneud hi’n anodd blaengynllunio.\n“Mae o’n gur yn ben,” meddai, “dwi’n nabod ffermwyr sydd wedi gwneud planiau busnes dros bymtheg, ugain mlynedd ac sydd wedi rhoi bob dim i mewn… a byth yn meddwl byddai hyn yn digwydd.\nRhybuddiodd y byddai Brexit digytundeb yn cael effaith pellgyrhaeddol ar y gymuned amaethyddiaeth yng Nghymru, gan gynnwys cwmnïau peiriannau, milfeddygon, lladd-dai a chigyddion.\n“Amaethyddiaeth ydi calon y gymuned,” meddai.\n“Ma’ hi wedi bod yn flwyddyn dda i ni fel diwydiant… a dwi jyst teimlo bydd rhaid i ni gael rhyw fath o deal i ni wneud yn siŵr bod ffermydd bach cefn gwlad yn medru dal i fynd.”\n“Dydw i ddim yn colli cwsg dros y peth”\nMae ffermydd Eryri yn nodweddiadol am gynhyrchu cig oen ac yn ôl adroddiad diweddar, mae Cymru ymhlith y gwledydd sydd a’r systemau ffermio mwyaf cynaliadwy yn y byd.\nWrth drafod y posibilrwydd o beidio cyrraedd cytundeb, dywedodd Alun Thomas sy’n ffermio yn Nhyn Hendre, Abergwyngregyn:\n“Mae o’n poeni fi i raddau,” meddai, “ond dydw i ddim yn colli cwsg dros y peth.”\nDywedodd Alun Thomas ei fod yn teimlo’n hyderus y bydd cytundeb yn cael ei gyrraedd ar y funud olaf.\n“I mi yn bersonol, dydw i ddim yn gweld Ewrop yn stopio delio hefo ni, mae hi’n gweithio mewn mwy nag un ffordd, dim ddim ond hefo amaethyddiaeth, hefo ceir… popeth.”\n“Yr unig beth mae’r rhain yn ei wneud ydi gwneud eu hunain swnio’n bwysig.\n“Maen nhw’n defnyddio ffarmio fel pawn i chwarae gemau – malu awyr maen nhw, dyna ydi fy marn i.”\n“Effaith andwyol ar economi cefn gwlad Cymru”\nMae Undeb Amaethwyr Cymru wedi dweud byddai gadael yr Undeb Ewropeaidd heb gytundeb yn “drychinebus” i’r diwydiant ac i gymunedau cyfan ledled Cymru.\n“Fy ngweledigaeth i erioed, yw pwysigrwydd gael amaeth cynaliadwy mewn cymuned gynaliadwy,” meddai Llywydd Undeb Amaethwyr Cymru, Glyn Roberts wrth golwg360.\n“Os ydi hynny’n mynd i gael effaith andwyol yn economaidd ar y diwydiant amaeth, mae o felly yn mynd i gael effaith andwyol ar yr economi yng nghefn gwlad Cymru.\n“Os nad oes yna economi, yna fedrwn ni ddim cadw pobol… ac felly fedrwn ni ddim cadw ein diwylliant nag ein hiaith.”\n“Dysgu drwy hanes”\n“Mae’n rhaid i bawb ddysgu drwy hanes, yn ôl yn 2002 adeg y clefyd traed a’r gennau mi stopiwyd ni rhag allforio wyn i Ewrop ac mi ddisgynnodd pisiau wyn yn isel iawn,” meddai Glyn Roberts.\n“Yr adeg hynny, daeth y traed a’r gennau dros nos, doedd neb yn gallu gwneud dim am y peth, ond rŵan, mae’r Llywodraeth wedi cael tair blynedd i wneud yn sicr nad ydi hynny’n cael ei ailadrodd eto.\n“Does ‘na ddim byd gwaeth nag ansicrwydd i fusnes, ac er fy mod un ohonyn nhw fy hun, dwi’n teimlo dros y rhai o fewn diwydiant ar hyn o bryd.”\nEr ei fod o’r farn bod llygedyn o obaith yn parhau o gael cytundeb, mae Llywydd Undeb Amaethwyr Cymru yn rhybuddio y byddai’r diwydiant amaethyddiaeth yn dra-gwahannol yn flwyddyn newydd, naill ffordd neu’r llall.\nMark Drakeford yn sôn am “newid” yn y berthynas â Llundain\n“Ry'n ni wedi gweld newid dros y mis diwetha’,” meddai Mark Drakeford am ei berthynas waith â Llundain, “dw i ddim yn siŵr pam bod hynna wedi digwydd"\nAsesiadau safon uwch a TGAU i ddechrau fis Chwefror\nBydd asesiadau mewnol yn cael eu cynnal rhwng Chwefror ac Ebrill ac asesiadau allanol yn cael eu cynnal rhwng Mai a Mehefin


#Coronavirus - Mae Lagarde yn galw am ymateb cyllidol uchelgeisiol a chydlynol #ECB - Gohebydd yr UE: Gohebydd yr UE\n#Coronavirus - Mae Lagarde yn galw am ymateb cyllidol uchelgeisiol a chydlynol #ECB\nGohebydd Reporter UE | Mawrth 12, 2020\nLlywydd Banc Canolog Ewrop, Christine Lagarde\nMae Llywydd Banc Canolog Ewrop, Christine Lagarde, wedi dweud bod y coronafirws yn profi i fod yn sioc sylweddol i economïau’r UE a bod angen i fanciau fod mewn sefyllfa i barhau i ariannu cartrefi a chorfforaethau sy’n profi anawsterau dros dro. Mae cefnogaeth unfrydol hefyd ar gyfer gweithredu cydgysylltiedig cryf i amddiffyn yr economi.\nWrth siarad yn ei chynhadledd i'r wasg fisol, dywedodd Christine Lagarde y bydd yr ECB yn caniatáu i fanciau weithredu dros dro o dan y gofynion cyfalaf sy'n ofynnol gan y Gyfarwyddeb Gofynion Cyfalaf. Disgwylir y bydd y rhyddhad cyfalaf hwn yn cael ei ddefnyddio i gefnogi'r economi yn hytrach na chynyddu difidendau neu gynyddu tâl.\nDywedodd Lagarde y gelwir ar lywodraethau a phob sefydliad polisi arall i gymryd camau amserol ac wedi'u targedu. Roedd hi'n mynnu y byddai angen ymateb polisi cyllidol uchelgeisiol a chydlynol ar Ewrop, gan ychwanegu bod y cyngor llywodraethu yn cefnogi'n gryf ymrwymiad llywodraethau ardal yr ewro a'r sefydliadau Ewropeaidd i weithredu polisi ar y cyd a chydlynol mewn ymateb i ôl-effeithiau lledaenu y coronafirws.\nWrth edrych y tu hwnt i'r aflonyddwch sy'n deillio o'r coronafirws, dywedodd Lagarde y disgwylir i dwf ardal yr ewro adennill tyniant dros y tymor canolig a gefnogir gan ffafriol amodau cyllido, safiad cyllidol ardal yr ewro a'r ailddechrau disgwyliedig mewn gweithgaredd byd-eang.\nCroesawodd Lagarde y mesurau a gymerwyd eisoes gan sawl llywodraeth i sicrhau digon o adnoddau yn y sector iechyd ac i ddarparu cefnogaeth i gwmnïau a gweithwyr yr effeithir arnynt, yn benodol, dywedodd fod angen mesurau megis darparu gwarantau credyd i ategu ac atgyfnerthu’r mesurau polisi ariannol a gyhoeddodd yr ECB heddiw. Yn olaf, croesawodd ymrwymiad llywodraethau ardal yr ewro a sefydliadau Ewropeaidd i weithredu nawr, yn gryf a gyda'i gilydd mewn ymateb i ôl-effeithiau lledaeniad pellach y coronafirws.\nTags: Christine Lagarde, ECB, Banc Canolog Ewrop, cynnwys, llawn-ddelwedd\ncategori: Tudalen flaen, Tsieina, coronafirws, Economi, EU, EU, cynnwys, Erthygl Sylw, Iechyd, gwleidyddiaeth\n" #Coronavirus - 'Bydd yr holl deithio o Ewrop, ac eithrio'r Deyrnas Unedig, yn cael ei atal' Trump\n#Ireland i gau ysgolion a phrifysgolion dros #Coronavirus »


Halifax County, Virginia - Wicipedia\nCharlotte County, Campbell County, Mecklenburg County, Granville County, Person County, Caswell County, Pittsylvania County\nSir yn nhalaith Virginia, Unol Daleithiau America yw Halifax County. Cafodd ei henwi ar ôl George Montagu-Dunk, 2nd Earl of Halifax. Sefydlwyd Halifax County, Virginia ym 1752 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Halifax, Virginia.\nMae ganddi arwynebedd o 2,149 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 1.4% . Yn ôl cyfrifiad y wlad, poblogaeth y sir yw: 35,401 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Charlotte County, Campbell County, Mecklenburg County, Granville County, Person County, Caswell County, Pittsylvania County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Halifax County, Virginia.\nMae gan y sir yma boblogaeth o tua 35,401 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nSouth Boston, Virginia 8142 34.07405\nHalifax, Virginia 1389\nMountain Road, Virginia 1100 22.311227\nRiverdale 956 21.4219\nNathalie, Virginia 183 7.77\nWedi dod o "https://cy.wikipedia.org/w/index.php?title=Halifax_County,_Virginia&oldid=10978409"\nNewidiwyd y dudalen hon ddiwethaf ar 25 Awst 2021, am 09:20.


Dydd Llun, 30 Apr 2018, 17:37\n5-y-Penwythnos Newyddion Uwch Gynghrair Cymru Aberystwyth Bangor Derwyddon Cefn Y Barri\nFe gadwodd Michael Jones lechen lân gartref yn erbyn Cei Connah nos Wener gan helpu’r Derwyddon i orffen y tymor yn y 5ed safle – eu safle uchaf erioed yn UG Cymru. Mae’r canlyniad yn golygu y bydd gan y Derwyddon fantais o gael gêm gartref yn y gemau ail gyfle, ac os bydd Cei Connah’n ennill Cwpan Cymru y penwythnos nesaf, bydd Bala’n camu i Ewrop, a’r Derwyddon yn mynd yn syth i rownd derfynol y gemau ail gyfle.\nMatty Owen (Derwyddon Cefn)\nMatty Owen sgoriodd y gôl agoriadol yn erbyn ei gyn-glwb ar y Graig nos Wener wrth basio’r bêl yn daclus i’r gornel isaf. Llwyddodd y Derwyddon i reoli’r gêm yn erbyn tîm cryf Cei Connah, ac roedd y rhwystredigaeth yn amlwg i’w weld gan y Nomadiaid wrth i Callum Morris gael cerdyn coch hwyr am golli ei ben yn llwyr!\nMae hi wedi bod yn wythnos galed i bawb sydd yn ymwneud â chlwb pêl-droed Bangor, ond roedd perfformiad y Dinasyddion nos Wener i’w ganmol wrth iddynt ffarwelio â UG Cymru mewn steil gyda buddugoliaeth oddi cartref yn erbyn Y Bala (1-2). Roedd y gôl gyntaf yn un arbennig – y symudiad yn dechrau gyda’r golwr, ac yna 18 pas yn ddiweddarach roedd y bêl yng nghefn y rhwyd wedi i Hewitt amseru ei rediad yn berffaith i fewn i’r cwrt. Chwaraeodd Hewitt ei ran yn y gôl fuddugol hefyd gyda phas letraws hyfryd i gyfeiriad George Harry blanodd ergyd wych i’r gornel uchaf yn eiliadau olaf y gêm.\nRoedd hi’n glawio goliau ar Goedlan y Parc nos Wener wrth i Aber guro’r Drenewydd yn narbi’r canolbarth (5-3). Sgoriodd John Owen gôl fendigedig i roi’r tîm cartref ar y blaen (er y protestio taer bod y bêl wedi mynd allan am dafliad!), a crêodd yr ail drwy gyfuno’n effeithiol gyda Declan Walker lawr y dde. Croesi bysedd y bydd Aber yn rhoi cystal sioe i ni’r penwythnos nesaf yn rownd derfynol Cwpan Cymru.\nMae Jonathan Hood yn cadw ei le yn nhîm y penwythnos wedi iddo sgorio ei 4edd gôl mewn pedair gêm i sicrhau’r triphwynt i’r Barri yn erbyn Caerfyrddin nos Wener. Dyw’r Barri heb golli dim un o’u 10 gêm ers yr hollt, ac mi fydd hogiau Gavin Chesterfield yn herio unai’r Bala neu Met Caerdydd (yn ddibynol ar ganlyniad ffeinal Cwpan Cymru) yn rownd gynderfynol y gemau ail gyfle ymhen pythefnos.


Agenda for Pwyllgor Craffu Cymunedau ac Adfywio on Dydd Mercher, 5ed Chwefror, 2020, 10.00 yb\nPwyllgor Craffu Cymunedau ac Adfywio - Dydd Mercher, 5ed Chwefror, 2020 10.00 yb\nCofnodion wedi eu hargraffu PDF 218 KB\nDerbyniwyd ymddiheuriadau am absenoldeb gan y Cynghorydd F. Akhtar a'r Cynghorydd S. Matthews.\nGwnaed y datganiad canlynol ynghylch buddiant\n5 – Cynllun Busnes Safon Tai Sir Gaerfyrddin a Mwy (STSG+) 2020-23\nCyfranddaliwr yn Ynni Sir Gâr (wedi cael gollyngiad gan y Pwyllgor Safonau i siarad ond nid i bleidleisio)\nCYFRIF CYLLIDEB REFENIW TAI A LEFELAU RHENTI TAI AR GYFER 2020/21 PDF 357 KB\nAdroddiad , eitem 4. PDF 215 KB\nAtodiad A , eitem 4. PDF 106 KB\nAtodiad B , eitem 4. PDF 122 KB\nYstyriodd y Pwyllgor Gyllideb y Cyfrif Refeniw Tai (HRA) a Lefelau'r Rhenti Tai ar gyfer 2020/21 a gyflwynir fel rhan o'r broses ymgynghori ynghylch y gyllideb. Roedd yn tynnu ynghyd y cynigion diweddaraf yn y cyllidebau refeniw a chyfalaf ar gyfer Cyfrif Refeniw Tai 2020/23 a fydd yn cael eu cyflwyno i'r Bwrdd Gweithredol a'r Cyngor er mwyn iddynt benderfynu yn eu cylch.\nDywedodd Cyfarwyddwr y Gwasanaethau Corfforaethol fod yr adroddiad wedi cael ei baratoi gan ystyried y cynigion diweddaraf a oedd yn rhan o Gynllun Busnes y Cyfrif Refeniw Tai, sef y prif gyfrwng cynllunio ariannol ar gyfer darparu a chynnal Safon Tai Sir Gaerfyrddin a Mwy (STSG+) ar gyfer y dyfodol. Roedd y buddsoddiad arfaethedig a geir yn y cynllun busnes presennol wedi cyflawni STSG+ erbyn 2015 (i'r cartrefi hynny lle'r oedd tenantiaid wedi cytuno i gael y gwaith), wedi darparu buddsoddiad i gynnal STSG+ ac wedi parhau â'r buddsoddiad yn Ymrwymiad yr Awdurdod i Dai Fforddiadwy.\nO ran pennu Rhenti Tai, atgoffwyd y Pwyllgor gan Gyfarwyddwr y Gwasanaethau Corfforaethol fod yr Awdurdod wedi mabwysiadu Polisi Cysoni Rhent Tai Cymdeithasol Llywodraeth Cymru ar 24 Chwefror 2015 am gyfnod o bedair blynedd hyd at 2018/19. Roedd Llywodraeth Cymru wedi darparu polisi interim ar gyfer 2019/20 wrth iddi aros am ganlyniadau'r Adolygiad o'r Cyflenwad o Dai Fforddiadwy. Yn dilyn yr arolygiad hwnnw, roedd Llywodraeth Cymru wedi penderfynu cadw'r polisi am 5 mlynedd ychwanegol o 2020/21 i 2024/25, gyda rhai gofynion ychwanegol/diwygiedig. Y cynnydd blynyddol yn y rhent am y cyfnod diwygiedig fyddai'r Mynegai Prisiau Defnyddwyr ac 1% yn fwy, gan ddefnyddio lefel Mynegai Prisiau Defnyddwyr o fis Medi'r flwyddyn flaenorol. Wrth roi'r polisi hwnnw ar waith ar gyfer 2020/21, roedd Llywodraeth Cymru wedi rhoi gwybod i awdurdodau lleol ym mis Rhagfyr 2019 y byddai'r cynnydd yn y rhenti targed yn cyfateb i 1.7% o Fynegai Prisiau Defnyddwyr ac 1% yn fwy, sy'n dod i gyfanswm o 2.7%, ac ar gyfer y rheiny sydd o dan y rhent targed, byddai cynnydd o hyd at £2 yr wythnos yn cael ei weithredu hyd nes y bydd y rhent targed wedi'i gyrraedd. Fodd bynnag, byddai cyfanswm yr amlen rhent yn cynyddu 2.7% (£2.36) ar y mwyaf o £87.41 i £89.77.\nDywedodd Cyfarwyddwr y Gwasanaethau Corfforaethol, petai'r Pwyllgor am gymeradwyo cynigion y gyllideb, y byddai lefel gwariant o £50.1m ar gyfer Cyfrif Refeniw Tai 2020/21, a'r rhaglen gyfalaf fyddai £34.7m ar gyfer 2020/21, £35.2m ar gyfer 2021/22 a £31.4m ar gyfer 2022/23.\n· Cadarnhaodd Cyfarwyddwr y Gwasanaethau Corfforaethol fod defnyddio Mynegai Prisiau Defnyddwyr i gyfrifo cynnydd rhent yn cael ei bennu gan Lywodraeth Cymru ac nad oedd gan awdurdodau lleol ryddid i amrywio hynny i gymhwyso'r Mynegrif Prisiau Adwerthu yn ei le.\n· Mewn ymateb i gwestiwn ynghylch cyflwyno Credyd Cynhwysol a'i effaith ar ôl-ddyledion rhent, dywedodd y Pennaeth Cartrefi a Chymunedau Mwy Diogel mai dim ond cynnydd bychan a fu yn gyffredinol yn yr ôl-ddyledion rhent, a oedd yn is na'r hyn a ddisgwyliwyd ac yn cymharu'n ... Gweld y cofnodion lawn ar gyfer eitem 4.\nSAFON TAI SIR GAERFYRDDIN A MWY (STSG+) CYNLLUN BUSNES 2020-23 PDF 1 MB\nCynllun Busnes , eitem 5. PDF 1 MB\nAtodiadau A-D , eitem 5. PDF 1 MB\nAtodiad E , eitem 5. PDF 1 MB\n(NODER: Gan ei fod wedi datgan buddiant yn yr eitem hon eisoes, cyfrannodd y Cynghorydd K. Lloyd at y drafodaeth ond nid oedd wedi pleidleisio ar y mater yn unol ag amodau ei ollyngiad a roddwyd gan Bwyllgor Safonau'r Cyngor)\nCafodd y Pwyllgor Gynllun Busnes Safon Tai Sir Gaerfyrddin a Mwy (STSG+) 2020-23, a oedd â phwrpas triphlyg. Yn gyntaf, eglurai weledigaeth a manylion STSG+ dros y tair blynedd nesaf a'r hyn yr oedd y Safon yn ei olygu i'r tenantiaid. Yn ail, roedd yn cadarnhau'r proffil ariannol, ar sail y rhagdybiaethau presennol ar gyfer cyflawni STSG+ dros y tair blynedd nesaf ac yn drydydd, lluniai gynllun busnes ar gyfer y cais blynyddol i Lywodraeth Cymru am Lwfans Atgyweiriadau Mawr ar gyfer 2020/21, a oedd yn cyfateb i £6.1 miliwn.\nNododd y Pwyllgor fod y Cynllun hefyd yn amlygu mor bwysig oedd i'r Cyngor gefnogi ei denantiaid a'i breswylwyr ym mhopeth y mae'n ei wneud, gan nodi'r tair thema allweddol ganlynol o ran cynigion buddsoddi yn y dyfodol:-\n- Thema 2 – Buddsoddi yn ein Cartrefi a'r Amgylchedd - gan gynnwys datblygu Model Tai Datgarboneiddio Sir Gaerfyrddin\n- Thema 3 - Darparu rhagor o dai\n· Cyfeiriwyd at gynigion y Cyngor i wario bron i £52m dros y tair blynedd nesaf ar adeiladu rhagor o dai gan gysylltu ag adfywio a chanolbwyntio ar ddatblygiadau arfaethedig yn ward T?-isa, y Pentref Llesiant, canol y dref a threfi gwledig allweddol. O ystyried lansiad diweddar menter 'Deg Tref' y Cyngor, gofynnwyd am ragor o eglurhad ynghylch sut y byddai'r rhaglen adeiladu tai newydd yn cysylltu â'r fenter honno.\nCadarnhaodd y Pennaeth Cartrefi a Chymunedau Mwy Diogel y byddai rhaglenni adeiladu tai yn y dyfodol yn cyd-fynd â'r fenter honno. Roedd y cam adeiladu cyntaf, fel y nodwyd uchod, wedi cael ei ddatblygu ar sail y tir sydd ar gael.\n· Cyfeiriwyd at ddatblygiad model datgarboneiddio Sir Gaerfyrddin a gofynnwyd am ragor o eglurhad ynghylch faint o ddylanwad oedd gan y Cyngor ar landlordiaid preifat a chymdeithasol o ran datgarboneiddio eu heiddo.\nDywedodd y Pennaeth Cartrefi, o ran landlordiaid cymdeithasol, y gellid mynd i'r afael â hynny mewn sawl ffordd, gan gynnwys gosod amodau ar Lwfans Atgyweiriadau Mawr Llywodraeth Cymru a dyrannu Grant Tai Cymdeithasol y Cyngor. Byddai annog landlordiaid preifat i gwblhau gwaith o'r fath yn anoddach. Fodd bynnag, efallai fod modd i'r awdurdod gynnig cymelliadau drwy ei bolisi gosod tai cymdeithasol ac ati. Gallai Llywodraeth Cymru hefyd ddeddfu a fyddai'n ei gwneud yn ofynnol i landlordiaid preifat gwblhau gwaith datgarboneiddio.\n· Gofynnwyd cwestiwn ynghylch Rhaglen Profi Radon y Cyngor a chadarnhaodd y Pennaeth Eiddo, er ei bod yn anstatudol, ei bod yn cael ei chyflawni yn unol ag arferion gorau fel landlordiaid cymdeithasol ac iechyd a diogelwch eu tenantiaid. Dywedodd y byddai perchnogion tai preifat yn cael eu cyfeirio at gyrff priodol i gael cyngor ynghylch profi eu heiddo.\n· Cyfeiriwyd at safon adeiladu tai newydd a dywedwyd ... Gweld y cofnodion lawn ar gyfer eitem 5.\nEITEMAU AR GYFER Y DYFODOL PDF 31 KB\nYstyriodd y Pwyllgor restr o eitemau i'w hystyried yn ei gyfarfod nesaf ym mis Ebrill 2020.\nPENDERFYNWYD YN UNFRYDOL dderbyn y rhestr o'r eitemau i'w hystyried yng nghyfarfod nesaf y Pwyllgor ym mis Ebrill 2020.


Beth mae NCRS yn ei olygu? -NCRS diffiniadau | Talfyriad chwiliwr\nHafan › Llythyrau 4 › NCRS\nBeth mae NCRS yn ei olygu?\nYdych chi'n chwilio am ystyron NCRS? Ar y ddelwedd ganlynol, gallwch weld diffiniadau mawr o NCRS. Os ydych chi eisiau, gallwch hefyd lawrlwytho ffeil delwedd i'w hargraffu, neu gallwch ei rhannu gyda'ch ffrind drwy Facebook, Twitter, Pinterest, Google, ac ati. I weld yr holl ystyron o NCRS, sgroliwch i lawr. Dangosir y rhestr lawn o ddiffiniadau yn y tabl isod yn nhrefn yr wyddor.\nYstyriaethau Mawr NCRS\nMae'r ddelwedd ganlynol yn cyflwyno'r ystyron a ddefnyddir amlaf o NCRS. Gallwch lawr y ffeil ddelwedd ar ffurf PNG ar gyfer defnydd all-lein neu ei hanfon i'ch ffrindiau drwy e-bost.Os ydych chi'n wefeistr ar wefan anfasnachol, mae croeso i chi gyhoeddi'r ddelwedd o ddiffiniadau NCRS ar eich gwefan.\nPob diffiniad o NCRS\nFel y soniwyd uchod, fe welwch bob ystyr o NCRS yn y tabl canlynol. Cofiwch fod yr holl ddiffiniadau wedi'u rhestru yn nhrefn yr wyddor.Gallwch glicio dolenni ar y dde i weld gwybodaeth fanwl o bob diffiniad, gan gynnwys diffiniadau yn Saesneg a'ch iaith leol.\nNCRS Arbenigol adfer genedlaethol ardystiedig\nNCRS Cymdeithas Restorers Corvette Cenedlaethol\nNCRS Gwasanaeth cadwraeth adnoddau cenedlaethol\nNCRS Nonconformance adroddiad atodol\nNCRS Sgwad ymateb Capitol Cenedlaethol\nNCRS System ganoledig Radio rhwydwaith\nNCRS System ymateb argyfwng NATO\nNCRS System ymddeol Gogledd Carolina\nBeth mae NCRS yn sefyll amdano yn y testun\nYn sum, mae NCRS yn acronym neu'n air byrfodd sy'n cael ei ddiffinio mewn iaith syml. Mae'r dudalen hon yn dangos sut mae NCRS yn cael ei ddefnyddio mewn fforymau negeseua a sgwrsio, yn ogystal â meddalwedd rhwydweithio cymdeithasol fel VK, Instagram, Whatsapp, a Snapchat. O'r tabl uchod, gallwch weld yr holl ystyron o NCRS: Mae rhai yn dermau addysgol, a'r llall yn dermau meddygol, a hyd yn oed telerau cyfrifiadurol. Os ydych yn gwybod am ddiffiniad arall o NCRS, cysylltwch â ni. Byddwn yn ei gynnwys yn ystod y diweddariad nesaf o'n cronfa ddata. Fe'ch hysbysir bod rhai o'n acronymau a'u diffiniadau yn cael eu creu gan ein hymwelwyr. Felly, mae croeso mawr i'ch awgrym o acronymau newydd! Fel dychwelyd, rydym wedi cyfieithu'r acronym o NCRS i Sbaeneg, Ffrangeg, Tsieinëeg, Portiwgaleg, Rwsieg, ac ati. Gallwch sgrolio ymhellach i lawr a chlicio'r ddewislen iaith i ddod o hyd i ystyron NCRS mewn ieithoedd 42 eraill.


Y Cylch Rhoi Byd-eang Rhith Cyntaf Erioed i Gymunedau Cymreig dyblu r holl roddion! - Community Foundation Wales\nY Cylch Rhoi Byd-eang Rhith Cyntaf Erioed i Gymunedau Cymreig dyblu r holl roddion!\nMae’r Sefydliad Cymunedol yng Nghymru yn gwahodd pawb sy’n caru Cymru – o ba le bynnag yn y byd – i ymuno â’n Cylch Rhoi Byd-eang rhith cyntaf erioed. Ac yntau’n cael ei lansio ar y 25ain o Ionawr sef Dydd Santes Dwynwen (Sant Valentine Cymru), gan gyrraedd ei anterth Ddydd Gŵyl Dewi, a gorffen ar yr 31ain o Mai, dyma ddathliad o Gymru!\nEglurodd Liza Kellett, Prif Weithredwr y Sefydliad Cymunedol yng Nghymru, “Rydym ar ben ein digon o gyflwyno ffordd newydd o roi yn ôl i Gymru ar raddfa fyd-eang – ac yn ei lansio ar ddiwrnod cariadon Cymru!”\nFel cylch rhoi ar-lein cyntaf y Sefydliad Cymunedol yng Nghymru ar gyfer cymunedau Cymreig, dyma ben llanw’r rhaglen hon i annog pobl i roi i achosion lleol, gan uno rhwydwaith byd-eang o ddyngarwyr i ddangos eu cariad at Gymru.\nMae’r Sefydliad wedi dewis pump o fudiadau ‘trysor’ i gynrychioli’r ystod eang o waith cymunedol ac elusennol sy’n cefnogi ac yn dathlu diwylliant, treftadaeth, iaith a chymunedau Cymreig. Bydd pob rhodd a dderbynnir hyd at ein targed o £5,000 cyntaf yn derbyn arian cyfatebol bunt am bunt, ac fe’i rhannir yn gyfartal rhwng y pum ‘trysor’ sydd yng Ngogledd America, Patagonia, Llundain a Chymru. Unwaith y cyrhaeddir y targed hwn, rhoddir yr holl roddion ychwanegol i’n Cronfa i Gymru, a bydd hefyd yn derbyn arian cyfatebol, diolch i’n her arian cyfatebol gan y Loteri Fawr.\nCyhoeddir y pum ‘trysor’ dros yr wythnosau nesaf, a bydd y Sefydliad Cymunedol yng Nghymru yn cysylltu â phobl sy’n angerddol dros Gymru drwy gyfryngau cymdeithasol a digidol, gan roi’r cyfle iddynt roi rhywbeth yn ôl i Gymru.\nDiolch am ymuno â’n cymuned o roddwyr o bob cwr o’r Byd sy’n dangos eu cariad at Gymru.


Home > Students > Studying Further Mathematics > Tuition\nTo arrange tuition with the FMSP Wales please contact Bethan Eakins Email [email protected] or ring 01792 602334 for more information\nHyfforddiant sydd ar gael drwy FMSP Cymru\nMae Mathemateg Bellach yn gwrs Safon Uwch gwerthfawr i bob myfyriwr sy’n bwriadu astudio graddau sy’n gysylltiedig â Mathemateg gan gynnwys Gwyddoniaeth, Peirianneg, Technoleg a Chyfrifiadureg. Gellir ei gymryd fel cwrs Safon Uwch llawn dros ddwy flynedd ochr yn ochr â'r Mathemateg Safon Uwch safonol neu ei astudio fel pwnc UG ochr yn ochr â Mathemateg A2 ym Mlwyddyn 13 . Rhaid i fyfyrwyr gymryd (a phasio) 3 modiwl i dderbyn cymhwyster UG a 2 fodiwl arall i dderbyn cymhwyster Safon Uwch llawn. Gall Mathemateg Bellach fod yn rhan o Raglen Dysgu ac felly byddai'n gymwys i gael arian ôl-16. Mae hyn yn cynnwys ysgolion a cholegau sy’n cynnig Mathemateg Bellach yn "fewnol "neu drwy Raglen Gymorth Mathemateg Bellach Cymru. Mae gwybodaeth am gymwysterau cymeradwy ar gael o Gymwysterau Cymru (QIW)\nEisiau gwybod rhagor am hyfforddiant Mathemateg Bellach a chyfleusterau ar-lein? I gael recordiad o sesiwn cliciwch ar Sesiwn blasu Mathemateg Bellach\nMae FMSP Cymru yn cefnogi ysgolion a cholegau a ariennir gan y wladwriaeth ym mhob sir/rhanbarth o Gymru trwy ddarparu hyfforddiant ar gyfer myfyrwyr a fyddai'n elwa o astudio Mathemateg Bellach UG/Safon Uwch. Pan fydd ysgolion/colegau yn cael anawsterau staffio/amserlennu Mathemateg Bellach, neu fod ganddynt fyfyrwyr sy'n dymuno astudio modiwlau cymhwyso nad ydynt yn rhan o'r brif ddarpariaeth a gynigir gan yr ysgol/coleg, gall FMSP Cymru ddarparu’r cyfan neu ran o'r hyfforddiant ar gyfer Mathemateg Bellach. Mae croeso i ysgolion a cholegau holi am drefnu hyfforddiant ar-lein neu wyneb-yn-wyneb yn eu rhanbarth. Mae tiwtor sy'n siarad Cymraeg ar gael.\nI roi gwybod i FMSP am unrhyw hyfforddiant anghenrheidiol, cysylltwch â ni neu gallwch Iawr Iwytho'r ffurflenni dysgu yma. - Ffurflen trefnu hyfforddiant, Llythyr cytundeb hyfforddiant a Ffurflen cofrestru cwrs\nCost dysgu a chyllid FMSP Cymru\nMae ffi hyfforddi fesul myfyriwr i fyfyrwyr sy'n derbyn hyfforddiant Mathemateg Bellach trwy Raglen Gymorth Mathemateg Bellach Cymru. Dylid talu ffioedd dysgu gan sefydliad cynnal y dysgwr neu'r Awdurdod Lleol perthnasol ac nid y myfyriwr. Gall Mathemateg Bellach gael cyllid yn union yr un modd â chymwysterau UG / U2 "yn fewnol". . Rhaid i fyfyrwyr gymryd (a phasio) 3 modiwl i dderbyn cymhwyster UG a 2 fodiwl arall i gael cymhwyster Safon Uwch Ilawn. Gallwch gofrestru myfyrwyr i astudio gyda FMSP Cymru am un new fwy o fodiwlau yn dibynnu a allwch chi ddarparu rhai o'r modiwlau "yn fewnol".\nModiwlau Hyfforddi sydd ar gael\nUG Uned 1; UG Uned 2; UG Uned 3; U2 Uned 4; U2 Uned 5; U2 Uned 6.\nByrddau arholi a gwmpesir\nCBAC - ar gyfer byrddau arholi eraill, cysylltwch a ni yn uniongyrchol.\nDyddiadau cychwyn Hyfforddi\nMae hyfforddiant tymor yr Hydref yn dechrau ym mis Hydref. Mae hyfforddiant tymor y gwanwyn yn dechrau ym mis Chwefror. Gellir dechrau yn hwyrachach neu gynharach gan ddibynnu ar eich amgylchiadau.\nDarperir hyfforddiant nail ai wyneb yn wyned mewn yesgol/coleg new drwy sesiynau tiwtorial ar-lein Mathemateg Bellach. Mae myfyrwyr yn newngofnodi i'r ystafell ddosbarth ar-lein a gallant ryngweithio â thiwtor FMSP yn ystod y gwersi. Dilynir y sesiynau gydag ymarferion ychwantegol a chfnogaeth gan y tiwtor. Mae fan fyfyrwyr fynediad at adnoddau helaeth, pwrpasol ar-lein.\nPwy fydd yn darparu myfyrwyr gyda llyfrau a deunyddiau astudio?\nBydd Gwerslyfrau a deunyddiau astudio yn cael eu darparu gan FMSP Cymru. Bydd myfyrwyr hefyd yn derbyn mynediad am ddim i adnoddau Integral ar-lein.\nA oes lleiafswm o fyfyrwyr eu hangen o bob ysgol i gael cofrestru?\nNac oes, gall ysgolion a cholegau gofrestru cymaint o fyfyrwyr ag sydd ei angen.\nA oes lleiafswm o fodiwlau dylai pob myfyriwr gofrestru ar eu cyfer?\nRhaid i fyfyrwyr gymryd 3 modiwl i dderbyn cymhwyster UG a 3 modiwl arall i dderbyn cymhwyster Safon Uwch llawn. Gall ysgolion a cholegau gofrestru myfyrwyr i astudio gyda FMSP Cymru ar gyfer un neu fwy o fodiwlau yn dibynnu ar p'un a allant ddarparu rhai o'r modiwlau yn "fewnol".\nMae’r adborth gan fyfyrwyr ac ysgolion wedi bod yn gadarnhaol iawn gyda rhai myfyrwyr yn cyflawni 100% mewn modiwlau Mathemateg Bellach. Gwnaeth Joseph McCambridge, un o'r myfyrwyr oedd yn astudio modiwl Mathemateg Bellach ar-lein y sylwadau hyn: "Fe wnes i fwynhau'r cwrs gan fy mod yn gweld Mathemateg yn bwnc diddorol iawn ac roeddwn yn falch iawn fy mod yn gallu dysgu Mathemateg mwy cymhleth o'r cwrs hwn. Byddwn yn argymell y cwrs hwn i unrhyw un sy'n ystyried cymryd mathemateg yn y Brifysgol."\n" Fel ysgol rydym yn ddiolchgar iawn i'r FMSP Cymru am y gwaith y maent wedi bod yn ei wneud gyda’n myfyrwyr yn eu galluogi i astudio mathemateg ar lefel pellach. Mae'r addysgu, cefnogaeth a gwaith adolygu wedi bod yn ddefnyddiol iawn ac wedi profi'n llwyddiannus gyda gradd A mewn FP1”, Pennaeth Mathemateg , Ysgol Gyfun Gowerton. I gael rhagor o astudiaethau achos gan fyfyrwyr unigol ac ysgolion, gweler\nMae croeso i bob myfyrwyr o ysgolion a ariennir gan y wladwriaeth a cholegau yng Nghymru fynychu Diwrnodau Astudio a sesiynau Adolygu wyneb-yn-wyneb a drefnir gan FMSP Cymru drwy gydol y flwyddyn. Mae Diwrnodau Astudio yn sesiynau pedair awr sy'n cwmpasu pynciau Mathemateg Bellach yn fanwl. Mae sesiynau adolygu yn sesiynau tair awr i baratoi myfyrwyr ar gyfer arholiadau. Mae’r sesiynau fel arfer yn cael eu cynnal ym Mhrifysgol Bangor, Prifysgol Caerdydd, Prifysgol Abertawe, Aberystwyth, Wrecsam a lleoliadau amrywiol ledled Cymru. Mae'r sesiynau hyn yn seiliedig ar ddeunyddiau CBAC. Mae deunyddiau a fideos adolygu ychwanegol ar gael ar-lein i fyfyrwyr sy'n astudio AQA, Edexcel, MEI, OCR a CBAC o (AQA,Edexcel, MEI, OCR a CBAC)\nI drefnu hyfforddiant gyda'r FMSP Cymru cysylltwch â Bethan Eakins [email protected] Neu ffoniwch 01792 602334 am ragor o wybodaeth


Arddangosfa Dathlu'r Deugain | Amgueddfa Wlân Cymru\nArddangosfa: Arddangosfa Dathlu'r Deugain\n23 Tachwedd 2013–1 Chwefror 2014, 10am-5pm\tPris Am Ddim\nYn 2012 dathlodd Amgueddfa Lechi Cymru ddeugain mlynedd ers agor ei drysau am y tro cyntaf.\nDATHLU’R DEUGAIN oedd arddangosfa ben-blwydd yr amgueddfa, a chawn gipolwg ar sut a pham y cafodd safle diwydiannol ei weddnewid yn amgueddfa ym 1972 a’r hyn sydd wedi digwydd ar y safle yn y deugain mlynedd ers hynny.\nCaeodd y gweithdai gwreiddiol o Oes Fictoria – sydd bellach yn gartref i Amgueddfa Lechi Cymru – ym mis Awst 1969, ynghyd â Chwarel Lechi Dinorwig, a chollodd cannoedd o ddynion eu swyddi\nAil-agorwyd y safle ar 25 Mai 1972 fel Amgueddfa Chwarela Gogledd Cymru. Ers hynny, mae bron i 3 miliwn o bobl wedi ymweld â’r Amgueddfa, sy’n un o saith safle Amgueddfa Cymru, gan gerdded trwy’r fynedfa fwaog wych er mwyn profi a dysgu mwy am hanes diwydiant llechi pwysig yr ardal hon.\nMae'r arddangosfa'n edrych yn fanylach ar yr hyn sydd wedi digwydd ar y safle dros y pedwar degawd diwethaf, o ddyddiau cynnar y 70au i ymweliadau gan y Teulu Brenhinol, ac o'r ailddatblygiad mawr gwerth £2 miliwn ar ddiwedd y 90au i gyflwyno mynediad am ddim yn y mileniwm newydd.\nMae'r arddangosfa hefyd yn olrhain sefydlu’r Amgueddfa ac yn ystyried rôl amgueddfeydd yn ein cymunedau heddiw. Bydd yn cynnwys gwaith gan ysgolion lleol a fu’n gweithio ar broject cyfryngau cymysg o’r enw FY AMGUEDDFA I.


"MAE'N WYTHNOS YMWYBYDDIAETH AWTISTIAETH ar ddiwedd y mis, cofia, os tisho sgwennu blog amdano..."\n“Oh, yndi? Pryd?”\n"Nawfed ar hugain o Fawrth tan... Ebrill... bedwerydd, dwi'n meddwl."\n"Hmm, ydw i'n bendant am wneud un am hynny! Fydd yn rhaid i fo fod yn eithaf perthnasol i godi ymwybyddiaeth, dwi'n meddwl - nai feddwl amdano!"\nArweinir Wythnos Ymwybyddiaeth Awtistiaeth y Byd yn flynyddol gan y Gymdeithas Awtistiaeth Genedlaethol (yr NAS). Ei brif nodau yw atgoffa pawb o'r 700,000 o bobl sy'n byw gydag awtistiaeth yn y Deyrnas Unedig heddiw, i addysgu'r rhai sydd yn ymwybodol o'r cyflwr ac i helpu i wneud y byd yn le gwell i'r rheini ar y sbectrwm.\nUn o'r prif ffyrdd y maent yn cyflawni hyn, ar wahân i gynnal digwyddiadau elusennol amrywiol, yw drwy gydnabod a hyrwyddo gwaith neu fentrau mewn ysgolion ADY y wlad. Hynny yw, er mwyn cydnabod gwaith caled a chyflawniadau'r canolfannau gwaith niferus ac ysgolion ADY y DU sy'n darparu ar gyfer y rhai ag anghenion amrywiol, (gyda'r pwyslais wrth gwrs ar y rhai ar y sbectrwm).\nYsgolion fel yr un yr wnaeth fy mrawd yn ei fynychu. Oherwydd hyn, penderfynais ysgrifennu bostyn ar flynyddoedd fy mrawd mewn addysg a sut yr effeithiodd y rheini yn y pen draw ar fy llwybr fy hun mewn bywyd. Er hynny, dylwn yn bendant ddechrau drwy edrych yn ôl ar yr effaith enfawr a gafodd diagnosis fy mrawd ar ein hysgol ADY lleol ein hunain, a sut mae'n tynnu sylw at bwysigrwydd codi ymwybyddiaeth...\nYn fy bostyn diweddaraf, BRAWD AWTISTICO "Fam Oergell", trafodais ddigwyddiad yn ystod diagnosis fy mrawd lle awgrymodd ymgynghorydd fod ei awtistiaeth yn ganlyniad i ddiffyg cariad ac anwyldeb cyffredinol gan ein mam, a ddaeth i'r casgliad fod hyn yn nonsens llwyr.\nNawr, y rheswm pam roedd Mam yn mynd â'm brawd i mewn am ddiagnosis yn y lle cyntaf oedd am ymateb staff yr ysgol i'w wythnos gyntaf yn y feithrinfa (a oedd yn rhan o'r ysgol gynradd brif ffrwd yr oeddwn yn ei mynychu ar y pryd). Nid oedd fy mrawd yn datblygu, ar ystyr wybyddol neu gymdeithasol, ar yr un gyfradd ag eraill ei oedran ei hun; cadwodd ei hun ato'i hun, gwrthododd gadw cysylltiad llygad â phobl, nid oedd yn cymryd rhan mewn gweithgareddau grŵp ac roedd yn dal i fod mewn napis ar oedran pan oedd eraill yn tyfu allan ohonynt.\nDoedd rhywbeth ddim yn eistedd yn iawn gyda'r staff, felly dywedodd y brifathrawes - fy mhrifathrewas i, wrth Mam nad oedd fy mrawd yn addas ar gyfer eu hysgol ac y dylsai fynd ag ef i gael diagnosis. Yn ystod hyn oll, nid oedd neb yn siŵr beth i'w wneud ag ef, felly cafodd leoliad dros dro yn yr uned anghenion arbennig yn hen ysgol gynradd ein tad. Treuliodd sawl mis yno cyn iddynt gadarnhau yn y pen draw ei fod, yn wir, yn awtistig. Cefais fy mhamffled bach yn gaddo bywyd tywyll ac emosiynol gyda brawd awtistig (fel dwedais yn fy mhostyn gyntaf, HERMANO AWTISTICO "Di Dy Frawd ddim fel Brodyr Eraill") ac mae'r gweddill, fel y dywedant, yn hanes.\nByddai'n mynd i'r ysgol ADY lleol. Roedd hyn yn sioc enfawr i'm rhieni ar y pryd, gan eu bod yn gwybod ei fod wedi newid eu bywydau am byth. Roedd hefyd yn eu poenu pa mor niweidiol a naïf yr oeddent wedi bod i awtistiaeth a chyflyrau eraill tan y foment honno - yn tyfu i fyny mewn tref ogleddol fach, yn gwrtais yn yr Wythdegau, adeg pan oedd cywirdeb ac ymwybyddiaeth wleidyddol yn... wahanol... nid oedd fy rhieni a'u ffrindiau a'u teuluoedd yn ddieithr i eiriau fel "mong" a "spaz"- pe baech yn cael eich ystyried ychydig yn wahanol, byddai eich ffrindiau'n jocian y dylech fynychu'r 'Ysgol Mongs' leol a phethau o'r fath... heb ddweud bod gan fy rhieni fy hun yr agwedd hon, yn fwy felly bod iaith ansensitif o'r fath yn gyffredin (yn wir, bydd y rhan fwyaf o gomedi sefyllfa Prydain o'r Saithdegau a ddangosir ar UK Gold heddiw yn gwneud y rhan fwyaf o'r mileniwm 'cringeio', a nhw yw'r rhai maen nhw'n dal yn barod i'w dangos i ni!).\nRydym yn hoffi meddwl bod pethau wedi newid, ond wrth dyfu i fyny, clywais ffrindiau a chyd-ddisgyblion hefyd yn chwerthin dros wahanol gyflyrau - yr unig wahaniaeth oedd fy mod wedi tyfu i fyny gyda'r ymwybyddiaeth o ba mor anwybodus oeddent mewn gwirionedd.\nOnd mae hynny'n bwnc ar gyfer bostyn arall...\nAnfonodd diagnosis fy mrawd donnau dychrynllyd nid yn unig drwy ein bywydau personol, ond cafodd effaith enfawr hefyd ar ein hysgol ADY lleol ein hunain- tan hynny, dim ond un unigolyn ag awtistiaeth oedd wedi mynychu'r ysgol, ac roedd yn ddisgybl llafar, oedd gweithio'n galed. Yna daeth fy mrawd - yn methu cyfathrebu ar lafar, yn dal i fod mewn napis, ddim yn gwneud cyswllt llygad, ddim yn eistedd ac yn gwrando, yn sgrechian ac yn eu brathu pe baent yn ceisio ei orfodi i ymgysylltu - nid oedd ganddynt syniad beth i'w wneud, ac nid oedd ganddo unman arall i fynd...\nRhoddwyd y staff ar gyrsiau Ymwybyddiaeth Awtistiaeth ar unwaith, a rhoddwyd mwy o bwyslais ar ddefnyddio Makaton yn yr ysgol. Erbyn heddiw, rwy'n siŵr y byddai'r staff yn cael sioc i glywed pa mor wahanol oedd pethau - nid tan i'm brawd fod yn ddeuddeg mlwydd oed, er enghraifft, y gwnaethant gyflwyno PECS (Picture Exchange Communication System) i'r ysgol!\nGyda Blwyddyn 6 ar y gorwel (cyn PECS), cytunwyd y byddai fy mrawd yn treulio'r flwyddyn honno o addysg mewn uned anghenion arbennig mewn ysgol gynradd brif ffrwd arall, ynghyd â llond llaw o ddisgyblion eraill - sy'n digwydd bod yn hen ysgol gynradd fy ffrind tŷ (a hen ffrind ysgol). Mae'n cofio ymweld ag ysgol fy mrawd ar sawl achlysur, gan integreiddio â'r plant eraill. Ond mae o'r un oed â mi, ac nid oedd yn bresennol pan oedd fy mrawd yn ymuno a'i ysgol o.\nRoeddwn i'n rhy brysur yn popio sbots ac yn ceisio cael gafael ar porn i sylwi ar ar y pryd, ond mae Mam yn cofio faint wnaeth fy mrawd yn "gwella" yn ystod ei gyfnod yn ysgol fy ffrind. Roedd hi'n gweld hi'n anodd esbonio, ond dywedodd ei fod yn ymddangos yn "fwy ymwybodol" ac "ymatebol" ac yn arddangos llai o ymddygiadau obsesiynol, neu ailadroddus.\nAc yna, ym Mlwyddyn 7, cafodd ei anfon yn ôl i'r ysgol ADY. Mae hyn, rwy'n meddwl, yn un o'r pethau anffodus am lawer o ysgolion ADY heddiw - mae'r ystod oedran yn mynd o dair mwlydd hyd at bedwar ar bymtheg! Fel y byddaf yn ei drafod yn nes ymlaen, tyfodd fy mrawd i fynu gyda gymaint o rhai ifanc, ac rwyf wedi gweithio gydag unigolion eraill a oedd hefyd yn cael eu 'dal yn ôl' gan hyn... beth bynnag, roedd hyn i gyd yn golygu fod yn rhaid i'm brawd fynd yn ôl, nad oedd ynddo'i hun mewn unrhyw beth drwg o bell ffordd, ond nododd Mam fod fy mrawd yn "mynd yn ôl i'w hen ffyrdd yn gyflym", fel yr oedd. Wrth i'r blynyddoedd fynd heibio, cododd hefyd nodweddion ymddygiadol ychwanegol gan ddisgyblion eraill ar hyd y ffordd.\nMae'r ddadl ynghylch a ddylid, neu yn hytrach, faint, i integreiddio disgyblion prif ffrwd ac ADY yn dal i fod yn bwnc llosg heddiw. Er fod gan lawer o ysgolion prif ffrwd uned anghenion arbennig erbyn hyn, neu yn trefnu diwrnodau cyfnewid rhwng disgyblion ysgolion ADY, mae yna rai sy'n gwrthwynebu'r integreiddio hwn, ac rwy'n cyfeirio at rieni ar y ddwy ochr pan ddywedaf hyn:\n"Fyswn i ddim eisiau i'm plentyn gymysgu â phlant anabl - beth pe bydden nhw'n codi eu harferion gwael?"\n"Jimmy Bach mewn ysgol brif ffrwd? O na... o na! Ni fyddai byth yn gweithio! Beth os yw'n cael ei fwlio?!"\nYn wir, bu digon o ryngweithio negyddol rhwng disgyblion prif ffrwd a disgyblion ADY, ac nid oes amheuaeth nad ydym wedi gweld yr olaf ohonynt, er gwaethaf y newid dramatig yn yr hinsawdd wleidyddol. Ond siawns, gyda gwahanu daw naïfrwydd, ofn a 'taboo'? Rwy'n credu ei fod yn ymwneud â dod o hyd i'r cydbwysedd rhwng darparu amgylchedd addysgol tawel a diddorol i blant ag anghenion ychwanegol a chaniatáu iddynt integreiddio a ffurfio cyfeillgarwch â disgyblion prif ffrwd ar yr un pryd, a fydd o fudd i'r ddwy ochr.\n'Ochrau', yn wir. Mae fy anecdot tristaf am hyn yn ymwneud â bachgen ifanc mewn ysgol ADY y gweithiais yn (mwy ar hynny'n ddiweddarach!) a oedd yn chwarae gyda bachgen ifanc ar iard chwarae un noson ar ôl ysgol. Aeth mam y bachgen arall â'i mab yn sydyn gyda'r llaw a'i dynnu i ffwrdd, i raddau lawer o arswyd mam y plentyn awtistig.\nDyma'r union agwedd y mae angen i ni ei diffodd - mae plentyn yn dysgu drwy wylio eraill, wedi'r cyfan! Mae Mam yn dal i weld manteision integreiddio yn yr ystafell ddosbarth heddiw, er nad oes a wnelo hyn ddim ag ymddygiad fy mrawd;\n“Oi! Iawn, met?” clychau lais bachgen ifanc ar draws llawr y siop. Mae Mam yn troi o gwmpas, fel y mae fy mrawd, cyn codi ei fawd at y dyn.\n“Nabod o o'r ysgol!" esboniodd y bachgen.\nMae'r disgyblion o'r ysgol brif ffrwd honno yn dal i gofio fy mrawd heddiw, a gyda lawer o anwyldeb, mae'n ymddangos- a hynny o ganlyniad o un flwyddyn ysgol! Dychmygwch y dylanwad y gallai hyn fod wedi'i gael ar yr unigolion hynny pan ddaethant ar draws pobl â chyflyrau amrywiol wrth iddynt dyfu fewn i oedolion!\nSerch hynny, aeth fy mrawd yn ôl i'r ysgol ADY ac arhosodd yno nes ei fod yn bedwar ar bymtheg, gyda bws mini neu dacsi yn ei bigo fynu yn y bore ac yn ei ollwng eto yn y prynhawn, pump diwrnod yr wythnos. Rwy'n credu bod fy mrawd yn ei hoffi, neu'n hoffi trefn y cyfan, o leiaf- byddai'n cyflymu o flaen y tŷ yn y boreau, yn hymio'n hapus iddo'i hun ac yn astudio'r defaid yn pori yn y cae gyferbyn. Cyn gynted ag y gwelodd y tacsi'n dod i fyny'r bryn, byddai'n neidio i lawr y ffordd fel Tigger, bocs bwyd yn ei law.\nRoedd y rhan fwyaf o'm hymwneud â'i ysgol wedi'u cyfyngu i gyngherddau Nadolig. Bob blwyddyn, byddwn yn mynd i wylio fy mrawd yn portreadu dynion doeth, bouncers clybiau nos, asynnod ac 'ravers'- ac er fy mod efallai wedi cynnal rhywfaint o ddifaterwch yn yr arddegau ar y pryd, ni wnaethant erioed fethu â gwneud nosweithiau gwych yr wyf yn eu cynnal am byth.\nFodd bynnag, fe wnes i ymgymryd â dau gyfnod o brofiad gwaith yn ysgol fy mrawd. Unwaith eto, gadewais heb ddim llai nag atgofion a oedd wedi'u coleddu...\nRwy'n cofio cael fy synnu braidd gan yr amrywiaeth eang o 'anableddau' oedd yn sefyll o'm blaen y tro cyntaf i mi fynd - nid oeddwn erioed wedi gweld plant mewn cadeiriau olwyn o'r blaen, na merched a bechgyn â Syndrom Down, na hyd yn oed plant awtistig geiriol... hefyd, roedd yn eithaf amlwg hyd yn oed yn ôl bryd hynny nad fy mrawd oedd yr unig ddisgybl awtistig erbyn hyn!\nBu bron i mi fynd fewn i ffeit pan ofynnodd merch â Syndrom Down os oedd genai gariad ac ymyrrodd ei chariad yn gyflym.\n"Doeddwn i ddim yn rhoi cynnig arni, met- staff dwi!"\nRwy'n dal mewn cysylltiad â rhai o'r unigolion hynny heddiw - gall Facebook fod yn arf gwych os caiff ei ddefnyddio'n iawn!\nDydw i ddim yn siŵr a oedd hyn oherwydd y profiad hwn, ond flynyddoedd yn ddiweddarach, ddarganfuwyd fy hun yn gweithio fel cynorthwyydd addysgu ar gyfer asiantaeth yma yng Nghaerdydd. Cefais hefyd cwpl o 'gigs' fel goruchwylydd arholiadau mewn cwpl o ysgolion uwchradd a gwirfoddoli unwaith yr wythnos mewn ysgol gynradd ar gyfer plant a herir yn ymddygiadol a gafodd eu diarddel o'r brif ffrwd, ond dim byd sefydlog. Yna, un diwrnod, cefais alwad i gwmpasu newid mewn ysgol gynradd a oedd ar gyfer plant awtistig yn unig.\nCefais ddiwrnod bendigedig - roedd yr athrawon yn gweld hi'n anoddach i mi ddod nol fewn amser cinio na'r plant! Ac yna, drwy strôc o lwc (i mi, beth bynnag), torrodd aelod o staff ei bawd pan dynnodd disgybl ef yn ôl yn ddamweiniol a gofynnwyd i mi gyflenwi am weddill y tymor! Cefais gontract llawn amser yn y pen draw a gweithiais yno am ychydig flynyddoedd cyn symud ymlaen i uned ddiogel/ysgol breswyl o fathau ar gyfer pobl ifanc awtistig yn eu harddegau ar ochr arall y dref, lle gweithiais am ychydig flynyddoedd arall eto cyn symud ymlaen.\nYr wyf yn awr yn gweithio ym maes cyfryngu teuluol, ond credaf, drwy gael brawd awtistig a thrwy ymweld â'i ysgol, fy mod wedi cael fy ngwneud am yrfa lle'r oeddwn yn 'helpu' pobl mewn rhyw ffordd. Ynglyn a'm gyrfa, yr oeddwn ar golled am hir iawn, ond pan aeth tynged â mi'n ôl i ysgol ADY, deuthum i'r gwirioneddau fy mod, beth bynnag a wneuthum, yn hapusach wrth weithio gyda'r rhai sy'n cael eu hystyried yn 'archolladwy', neu 'mewn angen'.\nFodd bynnag, deuthum i'r gwirioneddau hefyd, os ydych am wneud bywoliaeth drwy helpu pobl, yna nid ydych byth yn mynd i fod yn gyfoethog! Rwy'n canmol eraill, yn enwedig y rhai nad ydynt wedi cael eu heffeithio gan gyflwr neu anabledd eu hunain neu sydd ag aelod o'r teulu sydd â chyflwr, sy'n dewis helpu pobl, ac am yr holl waith gwych y maent yn ei wneud... rydym bob amser yn clywed am gam-drin ac esgeuluso yn y system, ond anaml y byddwn yn clywed am y straeon llwyddianus!\nUnwaith eto, oherwydd yr ystod oedran eang, rwy'n credu bod fy mrawd yn falch o fod yn gadael yr ysgol. Ond neidiodd yn syth i fod yn oedolyn, gan orffen yr ysgol ar Ddydd Gwener a mynd syth i gwaith ar Ddydd Llun- ddim gwylia efo'r 'ogia yn Shagaluf iddo fo!\nRoedd gan fy mrawd amgylchedd dysgu ardderchog yn tyfu i fyny, er gwaethaf yr heriau, ac nid wyf hyd yn oed wedi sôn am yr holl farchogaeth, y pwll nofio dan do, yr ystafell synhwyraidd a'r holl theithiau dydd! I fod yn onest, mae'n gas gennyf feddwl sut fysa'r byd i unigolion fel fy mrawd heb ysgolion ADY...\nAr adeg ysgrifennu hwn, mae dadl newydd wedi dod i'r amlwg - a ydym yn dweud 'Anghenion Addysgol Arbennig', neu 'Anghenion Addysgol Ychwanegol'? Fel y dywedais, rydym yn byw mewn cyfnod gwahanol iawn i'r byd pan gafodd fy mrawd ddiagnosis gwreiddiol - pwy a ŵyr, mae'n ddigon posibl y bydd pobl sy'n darllen y blog hwn yn y dyfodol agos ac yn mynd yn wallgo drost y derminoleg a ddefnyddir...\n... ond fysa wedi bod yn llawer gwaeth pe bawn i'n teipio hyn ar Acorn, fe ddywedaf hynny wrthych!\nMae gennyf ddiddordeb clywed hanes eich hun am anfon eich plentyn i ysgol ADY, ac i wybod beth yw barn pobl am integreiddio ag ysgolion prif ffrwd...?\nHefyd, beth yw eich safbwynt ar y derminoleg a ddefnyddir wrth gyfeirio at ysgolion ADY?